CELEX: 32020D0121
Language: fi
Date: 2020-01-28 00:00:00
Title: Neuvoston päätös (EU) 2020/121, annettu 28 päivänä tammikuuta 2020, Yhdistynyttä kuningaskuntaa käsittelevän työryhmän, jonka puheenjohtajana toimii neuvoston pääsihteeristö, perustamisesta ja päätöksen (EU) 2017/900 kumoamisesta

29.1.2020   
               
               
                  FI
               
               
                  Euroopan unionin virallinen lehti
               
               
                  LI 23/1
               
            
         NEUVOSTON PÄÄTÖS (EU) 2020/121,
         annettu 28 päivänä tammikuuta 2020,
         Yhdistynyttä kuningaskuntaa käsittelevän työryhmän, jonka puheenjohtajana toimii neuvoston pääsihteeristö, perustamisesta ja päätöksen (EU) 2017/900 kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen,
         ottaa huomioon Euroopan unionin toiminnasta tehdyn sopimuksen ja erityisesti sen 240 artiklan 3 kohdan,
         ottaa huomioon neuvoston puheenjohtajuuden hoitamisesta 1 päivänä joulukuuta 2009 tehdyn Eurooppa-neuvoston päätöksen 2009/881/EU (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Eurooppa-neuvosto vastaanotti 29 päivänä maaliskuuta 2017 Yhdistyneen kuningaskunnan ilmoituksen sen aikomuksesta erota Euroopan unionista, mikä käynnisti Euroopan unionista tehdyn sopimuksen (SEU) 50 artiklan mukaisen menettelyn. Neuvoston päätöksellä (EU) 2017/900 (2) perustettiin SEU 50 artiklan ad hoc -työryhmä, jonka puheenjohtajana toimii neuvoston pääsihteeristö, avustamaan jäsenvaltioiden hallitusten pysyvien edustajien komiteaa, jäljempänä ’Coreper’, ja neuvostoa kaikissa asioissa, jotka liittyvät Yhdistyneen kuningaskunnan eroamiseen unionista.
                  
               
                     (2)
                  
                  
                     Eurooppa-neuvosto hyväksyi 13 päivänä joulukuuta 2019 päätelmät, joissa todettiin erityisesti, että Eurooppa-neuvoston kokousten välissä yleisten asioiden neuvosto ja Coreper varmistavat asiaa koskevan työryhmän avustamana, että neuvottelut käydään noudattaen Eurooppa-neuvoston hyväksymiä yleisiä kantoja ja periaatteita sekä neuvoston neuvotteluvaltuutusta, ja antavat tarvittaessa lisää ohjausta, joka on kaikilta osin unionin parhaan edun mukaista, pyrkien tulokseen, joka on oikeudenmukainen ja tasapuolinen kaikille jäsenvaltioille ja unionin kansalaisten etujen mukainen.
                  
               
                     (3)
                  
                  
                     Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä (3), jäljempänä ’erosopimus’, allekirjoitettiin 24 päivänä tammikuuta 2020. Tällä menettelyllä valmistellaan erosopimuksen tulevaa tekemistä ja neuvottelujen aloittamista tulevasta suhteesta Yhdistyneen kuningaskunnan kanssa.
                  
               
                     (4)
                  
                  
                     Näin ollen olisi perustettava Yhdistynyttä kuningaskuntaa käsittelevä työryhmä korvaamaan SEU 50 artiklan ad hoc -työryhmä. Eurooppa-neuvoston 13 päivänä joulukuuta 2019 hyväksymien päätelmien mukaisesti Yhdistynyttä kuningaskuntaa käsittelevä työryhmä nimitetään Euroopan unionin toiminnasta tehdyn sopimuksen 218 artiklan 4 kohdan nojalla erityiskomiteaksi, jota kuullen käydään neuvottelut tulevasta suhteesta Yhdistyneen kuningaskunnan kanssa, kun neuvosto päättää aloittaa neuvottelut Yhdistyneen kuningaskunnan kanssa maan unionista eroamisen jälkeisestä suhteesta unioniin.
                  
               
                     (5)
                  
                  
                     Puolivuotista puheenjohtajuutta hoitavan jäsenvaltion olisi toimittava Yhdistynyttä kuningaskuntaa käsittelevän työryhmän puheenjohtajana. Tästä poiketen neuvoston pääsihteeristön olisi toimittava Yhdistynyttä kuningaskuntaa käsittelevän työryhmän puheenjohtajana 31 päivään joulukuuta 2020 saakka.
                  
               
                     (6)
                  
                  
                     Yhdistynyttä kuningaskuntaa käsittelevän työryhmän olisi aloitettava toimintansa sitä päivää seuraavana päivänä, jona perussopimuksia lakataan soveltamasta Yhdistyneeseen kuningaskuntaan SEU 50 artiklan 3 kohdan nojalla. Yhdistynyttä kuningaskuntaa käsittelevän työryhmän olisi avustettava Coreperia ja neuvostoa kaikissa asioissa, jotka liittyvät suhteeseen Yhdistyneen kuningaskunnan kanssa. Yhdistynyttä kuningaskuntaa käsittelevän työryhmän olisi erityisesti avustettava Coreperia ja neuvostoa tulevasta suhteesta käytävien neuvottelujen aikana ja asioissa, jotka liittyvät erosopimuksen täytäntöönpanoon. Yhdistynyttä kuningaskuntaa käsittelevän työryhmän olisi lisäksi avustettava Coreperia ja neuvostoa asioissa, jotka liittyvät Yhdistyneen kuningaskunnan unionista eroamisen muihin seurauksiin.
                  
               
                     (7)
                  
                  
                     On aiheellista säätää, että Yhdistynyttä kuningaskuntaa käsittelevän työryhmän puheenjohtajuutta koskevia järjestelyjä tarkastellaan uudelleen. Kyseinen uudelleentarkastelu olisi suoritettava hyvissä ajoin, jotta ei vaikeuteta tulevan puheenjohtajavaltion työskentelyn sujuvaa valmistelua, ja joka tapauksessa viimeistään 30 päivänä marraskuuta 2020.
                  
               
                     (8)
                  
                  
                     Päätös (EU) 2017/900 olisi kumottava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Perustetaan Yhdistynyttä kuningaskuntaa käsittelevä työryhmä.
         
         
            2 artikla
            Yhdistynyttä kuningaskuntaa käsittelevä työryhmä avustaa Coreperia ja neuvostoa kaikissa asioissa, jotka liittyvät suhteeseen Yhdistyneen kuningaskunnan kanssa.
         
         
            3 artikla
            Kumotaan päätös (EU) 2017/900.
         
         
            4 artikla
            Puolivuotista puheenjohtajuutta hoitava jäsenvaltio toimii Yhdistynyttä kuningaskuntaa käsittelevän työryhmän puheenjohtajana.
         
         
            5 artikla
            Edellä 4 artiklassa säädetyistä puheenjohtajuusjärjestelyistä poiketen neuvoston pääsihteeristö toimii Yhdistynyttä kuningaskuntaa käsittelevän työryhmän puheenjohtajana 31 päivään joulukuuta 2020 saakka.
         
         
            6 artikla
            Yhdistynyttä kuningaskuntaa käsittelevän työryhmän puheenjohtajuutta koskevia järjestelyjä tarkastellaan uudelleen viimeistään 30 päivänä marraskuuta 2020.
         
         
            7 artikla
            Tämä päätös tulee voimaan sitä päivää seuraavana päivänä, jona perussopimuksia lakataan soveltamasta Yhdistyneeseen kuningaskuntaan SEU 50 artiklan 3 kohdan nojalla.
         
         
            Se julkaistaan Euroopan unionin virallisessa lehdessä.
            Tehty Brysselissä 28 päivänä tammikuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  EUVL L 315, 2.12.2009, s. 50.
         
            (2)  Neuvoston päätös (EU) 2017/900, annettu 22 päivänä toukokuuta 2017, SEU 50 artiklan ad hoc -työryhmän, jonka puheenjohtajana toimii neuvoston pääsihteeristö, perustamisesta (EUVL L 138, 25.5.2017, s. 138).
         
            (3)  EUVL C 384I, 12.11.2019, s. 1.